[{"text_idx": "#000000", "text": "Mae gwaith Dineo Seshee Bopape yn cael ei arddangos yn Chapter. Cliciwch yma i gynllunio'ch ymweliad\nCliciwch yma i gael taith dywysedig o fideo o amgylch arddangosfa'r artist"}, {"text_idx": "#000001", "text": "Mae gwaith cynhwysfawr Dineo Seshee Bopape yn ymdrin a\u0302 syniadau cymdeithasol-wleidyddol yngly\u0302n a\u0302\u2019r cof (o\u2019r personol i\u2019r torfol, yr hysbys a\u2019r anhysbys), adrodd straeon a chynrychiolaeth fel ffurfiau cydgysylltiedig. Mae ei gwaith yn aml yn defnyddio ystod eang o ddeunyddiau cyffredin ac elfennol megis pridd, brics a choed, gyda gwrthrychau hapgael a delweddau archifol, fideo a sain i ddatblygu gosodweithiau swmpus a grymus. Mae\u2019r rhain yn dwyn at ei gilydd y nefolaidd a\u2019r daearol, y corfforol a\u2019r metaffisegol, y personol a\u2019r torfol. Er enghraifft, yn ei gwaith i Fiennale Berlin yn 2018, roedd golau oren yn trochi ystafell islawr llawn gwrthrychau ar chwa\u0302l fel malurion, ochr yn ochr a\u0302 fideos gan gynnwys rhai\u2019n dangos trais rhywiol yn erbyn gwragedd duon a ffilmiau o chwalfa feddyliol Nina Simone ar lwyfan. Fe greodd awyrgylch pwerus, llawn tyndra a rhithbair bron o anghysur ac anesmwythyd."}, {"text_idx": "#000003", "text": "Mae Bopape wedi cynhyrchu cyfres o waith newydd y mae ei osodiad yn cysylltu lleoliadau yn Affrica ac UDA fel Coedwig Achimota, Accra, Ghana, afon James River, Richmond, Virginia ac afon Mississippi yn New Orleans . Mae clai a phridd o\u2019r lleoedd hyn yn uno a\u0302 chlai a phridd o\u2019r I\u0302le de Gore\u0301e oddi ar arfordir Senegal yn Dakar \u2013 sy\u2019n enwog fel man gadael yn Affrica ar gyfer masnach gaethwasiaeth Mo\u0302r yr Iwerydd \u2013 i greu Master Harmoniser, casgliad o dros 1,000 o luniau."}, {"text_idx": "#000004", "text": "Mae\u2019r gwaith hwn yn gweithio ochr yn ochr a\u0302 Nder brick) ___ in process (Harmonic Conversions) i weithredu fel teyrnged i\u2019r aberth a brofodd menywod Nder yng Ngogledd Senegal er mwyn osgoi cael eu cymryd fel caethferched. Cyflwynir pridd, gwrthrychau, lluniadau a sain mewn mannau gyda waliau wedi\u2019u gorchuddio a\u0302 golchiadau pridd o safleoedd sanctaidd Cymru. Wedi\u2019i gyflwyno yn Amgueddfa Genedlaethol Caerdydd a Chapter, mae Gorree (ca\u0302n): Thobela: harmonic conversions yn waith sain sy\u2019n rhannol alargan, yn rhannol atgof, yn rhannol gydnabyddiaeth i gyndeidiau. Gan gysylltu lle, hanes ac yn ymestyn ar draws amser, ar y cyfan mae\u2019r gweithiau hyn yn dwyn ynghyd y nefoedd a\u2019r ddaear, y corfforol a\u2019r metaffisegol, y personol a\u2019r cyfunol, i leoliad i gydnabod ac adfer, gan greu awyrgylch grymus sy\u2019n cwestiynu\u2019r hyn sy\u2019n mynd yn angof a\u2019r hyn y dylid ei gofio."}, {"text_idx": "#000005", "text": "Please click images to enlarge"}]